Komission asetus (EY) N:o 914/2003,
annettu 26 päivänä toukokuuta 2003,
sisäiseen jalostusmenettelyyn ilman taloudellisten edellytysten ennakkotarkastusta saatettavien tiettyjen perustuotteiden määrien julkaisemisesta kolmannen kerran
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna asetuksella (EY) N:o 2580/2000(2), ja erityisesti sen 11 artiklan 1 kohdan kolmannen alakohdan,
sekä katsoo seuraavaa:
(1) Neuvoston asetuksen (EY) N:o 3448/93 soveltamista koskevista yksityiskohtaisista säännöistä siltä osin kuin on kyse perustamissopimuksen liitteeseen I kuuluvien tiettyjen perustuotteiden tiettyjen määrien saattamisesta sisäiseen jalostusmenettelyyn ilman taloudellisten edellytysten ennakkotarkastusta 19 päivänä heinäkuuta 2001 annetun komission asetuksen (EY) N:o 1488/2001(3) 21 artiklan 1 kohdan mukaisesti todistusten antamisen ensimmäisessä vaiheessa on otettu huomioon 60 prosenttia tiettyjen perustuotteiden määristä, jotka on julkaistu sisäiseen jalostusmenettelyyn ilman taloudellisten edellytysten ennakkotarkastusta saatettavien tiettyjen perustuotteiden määrien julkaisemisesta ensimmäisen kerran 30 päivänä syyskuuta 2002 annetussa asetuksessa (EY) N:o 1739/2002(4).
(2) Asetuksen (EY) N:o 1488/2001 23 artiklan 1 kohdan mukaisesti todistusten antamisen toisessa vaiheessa on otettu huomioon 60 prosenttia tiettyjen perustuotteiden määristä, jotka on julkaistu sisäiseen jalostusmenettelyyn ilman taloudellisten edellytysten ennakkotarkastusta saatettavien tiettyjen perustuotteiden määrien julkaisemisesta toisen kerran 30 päivänä tammikuuta 2003 annetussa asetuksessa (EY) N:o 165/2003(5).
(3) Asetuksen (EY) N:o 1488/2001 22 artiklan mukaisesti komissio ja asiantuntijaryhmä ovat tarkastaneet säännöllisesti asetuksen (EY) N:o 3448/93 11 artiklassa tarkoitetun hankintataseen. On todettu, että on asianmukaista julkaista jäljellä olevat määrät kolmannen kerran.
(4) Yhdistetyn nimikkeistön kahdeksannumeroisella koodilla yksilöityjen sellaisten tiettyjen perustuotteiden käytettävissä olevat määrät, jotka voidaan saattaa sisäiseen jalostusmenettelyyn tavaroiden valmistusta varten ilman taloudellisten edellytysten ennakkotarkastusta, olisi sen vuoksi julkaistava kolmannen kerran.
(5) Tässä asetuksessa säädetyt toimenpiteet ovat perustamissopimuksen liitteeseen I kuulumattomien jalostettujen maataloustuotteiden kauppaan liittyviä horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Perustamissopimuksen liitteessä I lueteltujen sellaisten tiettyjen perustuotteiden jäljellä olevat määrät, jotka voidaan saattaa sisäiseen jalostusmenettelyyn ilman taloudellisten edellytysten ennakkotarkastusta, vahvistetaan tämän asetuksen liitteessä asetuksen (EY) N:o 1488/2001 22 artiklan mukaisesti.
2 artikla
Tämä asetus tulee voimaan 27 päivänä toukokuuta 2003.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä toukokuuta 2003.